stanford-oval/wikipedia huggingface dataset:
Nuala O’Faolain
Elämäkerta

O'Faolain syntyi Dublinissa. Hän oli yhdeksästä lapsesta toiseksi vanhin. Hänen isänsä oli tunnettu irlantilainen toimittaja Tomas O'Faolain, joka kirjoitti Dublin Evening Pressissa ilmestyvää Dubliners Diary -palstaa kirjailijanimellä Terry O'Sullivan. O'Faolain opiskeli University College Dublinissa, Hullin yliopistossa ja Oxfordin yliopistossa. Hän opetti Morley Collegessa ja toimitti televisio-ohjelmia BBC:lle ja RTÉ:lle.
O'Faolain oli kihloissa ainakin kerran, mutta ei koskaan naimisissa. Teoksessaan Tunnenko minä teidät? hän puhuu avoimesti viisitoistavuotisesta suhteestaan toimittaja Nell McCaffertyyn, joka julkaisi omaelämäkertansa nimellä Nell. Vuodesta 2002 kuolemaansa saakka O'Faolain eli suurimman osan ajasta Brooklynissa asuvan asianajajan John Low-Beerin ja hänen tyttärensä Annan kanssa. Heidän parisuhteensa rekisteröitiin vuonna 2003.
O'Faolain asui Irlannissa ja New Yorkissa. O'Faolainilla oli aivoista leviämään lähtenyt syöpä, ja häntä haastateltiin Marian Finucanen radio-ohjelmassa RTÉ Radio One -radiokanavalla 12. huhtikuuta 2008 kuolemaan johtavasta sairaudesta. Hän sanoi Finucanelle: "En halua enempää aikaa. Heti kun kuulin kuolevani, elämästä katosi kaikki hyvä".
O'Faolain kuoli yöllä 9. toukokuuta 2008.
Palkinnot

1985: Jacobin palkinto RTÉn televisiosarjasta Plain Times
Vuoden journalistimilloin?
2006: Prix Femina, The Story of Chicago May
Teokset

The Story of Chicago May, Riverhead Books, 2005.
Almost There:  The Onward Journey of a Dublin Woman, Riverhead Books, 2003.
Olet kaikkeni, Tammi, 2001. Suom. Jaana Kapari-Jatta
Tunnenko minä teidät?, Tammi, 1996. Suom. Helene Bützow.
Aiheesta muualla

Kirjailijan tiedot: Nuala O'Faolain, Bookreporter.com.
NPR:n haastattelu Nuala O'Faolainin kanssa, 14. maaliskuuta 2001.
Kuolinilmoitus Telegraphissa
CBC:n radiohaastattelu Nuala O'Faolainin kanssa, CBC radio, 2003.
RTE:n viimeinen haastattelu O'Faolainin kanssa, 12. huhtikuuta 2008
Lusin varalaskupaikka

Lusin varalaskupaikka.
Lusin varalaskupaikka on Heinolan kaupungissa entisen Heinolan maalaiskunnan alueella Lusissa valtatiellä 5 sijaitseva lentokoneiden varalaskupaikka. Varalaskupaikan asfalttibetonilla päällystetty kiitotie on 2 700 metriä pitkä ja noin 40 metriä leveä.
Varalentotukikohtiin voidaan hajauttaa ilmavoimien hävittäjien toimintaa siten, että ne voidaan tankata ja aseistaa. Varalentotukikohdan varustukseen kuuluvat muun muassa kiitotievalot, lähestymisvalot ja lähestymismajakat. Kaikkiaan varatukikohdan varustus varalaskupaikalle tuotuna voi edellyttää 20 yhdistelmäkuorma-autollista varusteita.
Käyttö sotaharjoituksissa

Karjalan lennosto käytti Lusin varalaskupaikkaa maantietukikohtana 23. syyskuuta – 1. lokakuuta 2016 Baana-16-sotaharjoituksessa.
Karjalan lennosto 2008
Ilma 2002: 4–6 lentokonetta päivässä, suihkuharjoitushävittäjä Hawk, torjuntahävittäjä Hornet sekä potkuriturbiinikoneita.
Muuta

Lusin varalaskupaikan päässä oli Pikku Vitonen -niminen kahvila 1990-luvulle saakka, kunnes liittymä sinne suljettiin. Varalaskupaikan lähellä on maatila, jonka vuoksi lypsyaikana on lentoharjoituksissa pidetty kahden tunnin tauot.[lähde? ]
Marianne Larsen

| Marianne Larsen> Henkilötiedot |
| --- | --- |
Syntynyt: 1951 (ikä 72–73) Kalundborg, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Marianne Larsen (s. 1951 Kalundborg, Tanska) on tanskalainen runoilija. Hänen esikoiskokoelmansa Konsentrationer ilmestyi 1971. Alkutuotanto sisältää kielellisiä kokeiluja, mutta myöhemmin hän on kirjoittanut kantaa ottavaa runoutta, jossa hän arvostelee sorron eri muotoja.
M109 (panssarihaupitsi)

M109 Paladin PIM:n prototyyppiversio.
M109 on yhdysvaltalainen panssarihaupitsi eli telahaupitsi. Asetyyppi on ollut laajalti käytössä Nato-maissa ja muissa Yhdysvaltain liittolaismaissa. Lisäksi sitä on viety arviolta 30 eri maahan. M109-panssarihaupitsin kehittelytyöt aloitettiin vuonna 1952 esitettyjen vaatimusten pohjalta, ja tuotanto aloitettiin vuonna 1962. M109 koki suuren määrän erinäisiä päivityksiä ja modernisointeja, jotka pidensivät asetyypin käyttöikää ja palvelusaikaa, tehden siitä omassa luokassaan maailman eniten käytetyn. M109:n edeltäjiä ovat M41 ja M44.
Panssarihaupitsin pääase on 155 millimetrin haupitsi. Tukiaseena toimii 12,7 millimetrin konekivääri, jota voidaan käyttää ilmatorjuntaan. Taktisia ydinkranaatteja ampumaan kykenevä panssarihaupitsi on käytössä vielä 2000-luvulla. Ydinkranaatit kuitenkin poistuivat käytöstä kylmän sodan päätyttyä 1990-luvun alkupuolella.
Aiheesta muualla

Kuvia tai muita tiedostoja aiheesta M109 (panssarihaupitsi) Wikimedia Commonsissa
http://fas.org/man/dod-101/sys/land/m109.htm
http://www.globalsecurity.org/military/systems/ground/m109a5.htm
http://www.militaryfactory.com/armor/detail.asp?armor_id=7
https://www.militaryperiscope.com/mdb-smpl/weapons/artguns/selfprop/w0003617.shtml (Arkistoitu – Internet Archive)
https://www.princeton.edu/~achaney/tmve/wiki100k/docs/M109_howitzer.html
http://www.military.com/video/guns/howitzers/m109-howitzer-live-fire-exercise/1663570744001/
http://www.defenseindustrydaily.com/have-guns-will-upgrade-the-m109a6-paladin-pim-partnership-04039/
http://www.inetres.com/gp/military/cv/arty/M109.html
Marcel Goc

| Marcel Goc |
| --- | --- |

Henkilötiedot
Syntynyt: 24. elokuuta 1983 (ikä 41) Calw, Saksa
Kansalaisuus:   Saksa
Jääkiekkoilija
Pelipaikka:  keskushyökkääjä
Maila:  vasen
Pituus:  184 cm
Paino:  92 kg
Pelaajaura
Pääsarjaura:  1999–2020
Seurat:  Schwenninger Wild Wings (DEL) San Jose Sharks (NHL) Cleveland Barons (AHL)  Nashville Predators (NHL)  Florida Panthers (NHL)  Pittsburgh Penguins (NHL)  St. Louis Blues (NHL) Adler Mannheim (DEL)
NHL-varaus:  20. vuoro, 2001 San Jose Sharks
| Mitalit> Maa:   Saksa.Miesten jääkiekko. Olympialaiset  | Mitalit> Maa:   Saksa.Miesten jääkiekko. Olympialaiset  | Mitalit> Maa:   Saksa.Miesten jääkiekko. Olympialaiset  | Maa:   Saksa> Miesten jääkiekko. |
| --- | --- | --- | --- |
|  Hopeaa | Pyeongchang 2018 | jääkiekko |  |
Marcel Goc (s. 24. elokuuta 1983 Calw, Saksa) on saksalainen uransa lopettanut jääkiekkoilija. Hän on pelannut NHL:ssä 636 rukosarjaottelua ja Saksan pääsarja DEL-liigassa 342 runkosarjaottelua. Goc on pelannut Saksan maajoukkueessa kahdeksat MM-kilpailut, kolmet olympialaiset ja yhden World Cupin. Goc voitti olympiahopeaa Pyeongchangissa 2018.
Marcel Gocin kaksi veljeä, Sascha Goc ja Nikolai Goc, ovat myös pelanneet jääkiekkoa. Kaikki kolme veljestä ovat pelanneet myös Saksan maajoukkueessa.
Marco Rivera

Marco Rivera (s. 1983) on espanjalainen uimari, joka edusti kotimaataan kesäolympialaisissa 2004. Siellä hän sijoittui sijalle 19. 400 metrin vapaauinnissa. Hän on osallistunut myös MM-kilpailuihin.
Marco Pérez Caicedo

Marco Pérez Caicedo vuonna 2021.
Marco Pérez Caicedo (s. 14. heinäkuuta 1967) on ecuadorilainen roomalaiskatolinen piispa. Hänet vihki papiksi Guayaquilin arkkihiippakuntaan Juan Ignacio Larrea Holguín 19. maaliskuuta 1992. Hänet nimitettiin sen vihkipiispaksi ja Traiectum ad Mosamin titulaaripiispaksi 10. kesäkuuta 2006. Piispaksi vihkiminen seurasi 22. heinäkuuta. Pääkonsekraattorina toimi Antonio Arregui Yarza, jota avustivat Giacomo Guido Ottonello ja Raúl Eduardo Vela Chiriboga.
Pérez Caicedo sai 10. helmikuuta 2012 nimityksen Babahoyon piispaksi.
Nukkalampi

| Nukkalampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Lemi
Koordinaatit:  61°03′22″N, 27°39′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  Nukkaoja Kivijärveen 
Järvinumero:  14.192.1.025
Mittaustietoja
Pinnankorkeus:  75,4 m  
Pituus:  290 m  
Leveys:  200 m  
Rantaviiva:  0,843 km  
Pinta-ala:  4,801 ha  
Saaria:  1 
 fiNukkalampi 
Nukkalampi  on Etelä-Karjalassa Lemillä Häärän kylän lähellä sijaitseva lampi.
Maantietoa

Lammen pinta-ala on 4,8 hehtaaria, se on 300 metriä pitkä ja 200 metriä leveä. Lammella on kartan mukaan yksi saari.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kivijärven alueeseen (14.192) se kuuluu. Lammen vedenpinnan korkeus on 75,4 metriä mpy.
Nukkakirsikka

| Nukkakirsikka |
| --- | --- |
 Nukkakirsikan lehvästöä ja luumarjoja
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Tuomet Prunus
Laji::  tomentosa
Kaksiosainen nimi
 Prunus tomentosa  Thunb. 
Synonyymit
 Armeniaca tomentosa hort.  Cerasus tomentosa (Thunb.) Wall.  Microcerasus tomentosa (Thunb.) Eremin & Juschev  Prunus trichocarpa Bunge  Prunus batalinii (C.K. Schneid.) Koehne  Prunus cinerascens Franch. 
Katso myös
   Nukkakirsikka Wikispeciesissä   Nukkakirsikka Commonsissa 
Infobox OKVirheellinen NIMI-arvo: 
Nukkakirsikka (Prunus tomentosa) on aasialainen tuomien sukuun kuuluva kesävihanta pensas tai pieni puu. Se kasvaa luontaisesti Pohjois- ja Länsi-Kiinassa, Koreassa ja Mongoliassa. Lisäksi sitä viljellään puutarhoissa. Se tuottaa pieniä syötäviä luumarjoja. Nimestään huolimatta se on lähempää sukua luumuille kuin kirsikoille.
Kuvaus

Nukkakirsikka kasvaa 0,3–1-metriseksi pensaaksi rinnemetsien reunoissa, rinnepensaikoissa ja -kivikoissa. Sen kaarna on kalju ja musta-punainen. Lehdet ovat epämuotoisia 2–7 cm pitkiä ja 1–3,5 cm leveitä, soikeita. Kukat ovat valkoisia tai vaaleanpunaisia. Hedelmä on makea ja happamankirpeä luumarja, kooltaan yleensä 5–12 mm (harvoin 25 mm), ja ne kypsyvät Suomessa heinäkuussa. Nukkakirsikka kasvaa auringossa ja on kuivuuden- ja kylmänkestävä, Suomessa yleensä III-vyöhykkeelle asti.
Kukkia
Lehvästöä
Hedelmiä
Siitepölyä
Käyttö

Nukkakirsikkaa viljellään yleisesti Aasiassa. Sen marjoista voi tehdä mehua, hilloa tai viiniä. Lisäksi se on suosittu koristekasvi. Suomessa suosittu lajike on valkomarjainen lajike 'Lumikki', joka tunnetaan myös nimellä 'Snövit'.
Aiheesta muualla

Ulsike 1992: 17. Prunus tomentosa - nukkakirsikka Mustila Arboretum. Viitattu 20.6.2023.
Nukkakirsikka Puutarha.net. Viitattu 20.6.2023.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Prunus tomentosa
Käännös suomeksi
Mahalen kansallispuisto

Satelliittikuva kansallispuiston alueesta
| --- | --- |
Sijainti:  Kigoman alue, Tansania
Pinta-ala:  1 613 km2
| --- | --- |
Tyyppi:  kansallispuisto
Perustettu:  1985
muokkaa - muokkaa wikitekstiä - muokkaa Wikidataa
Mahalen kansallispuisto on luonnonsuojelualue Tansaniassa Mahalen vuorilla. Sen pinta-ala on 1 613 neliökilometriä. Puisto sijaitsee Tanganjikajärven itärannalla 128 kilometriä Kigoman kaupungista etelään. Se perustettiin vuonna 1985 etenkin simpanssien suojelua varten.
Mahalen kansallispuiston alueella ei ole lainkaan teitä. Sinne saavutaan veneellä, ja siellä liikutaan vain jalkaisin.
Marcelite J. Harris

| Marcelite J>  Harris |
| --- | --- |

Henkilötiedot
Syntynyt: 16. tammikuuta 1943 Houston, Texas
Kuollut: 7. syyskuuta 2018 (75 vuotta)
Sotilashenkilö
Palvelusmaa(t):   Yhdysvallat
Palvelusvuodet:  1965–1997
Taistelut ja sodat:  Vietnamin sota
Sotilasarvo:   kenraalimajuri
Marcelite J. Harris (16. tammikuuta 1943 – 7. syyskuuta 2018) oli yhdysvaltalainen upseeri, josta tuli ensimmäinen ilmavoimien kenraalikuntaan nimitetty afroamerikkalainen nainen. Uransa aikana Harris toimi muun muassa ilmavoimien apulaishuoltopäällikkönä ja Yhdysvaltain ilmavoimien akatemian johtotehtävissä.
Harris eläköityi ilmavoimista vuonna 1997, jolloin hän oli Yhdysvaltain puolustusministeriön korkea-arvoisin afroamerikkalainen nainen.
Harris oli naimisissa everstiluutnantti Maurice Harrisin kanssa. Pariskunnalla oli kolme lasta. Marcelite Harris haudattiin sotilaallisin menoin miehensä viereen Arlingtonin sotilashautausmaalle 7. helmikuuta 2019.
Aiheesta muualla

Kenraalimajuri Harrisin elämäkerta Yhdysvaltain ilmavoimat
Marina Škermankova

| Mitalit> Maa:   Valko-Venäjä.Naisten painonnosto. Olympialaiset  | Mitalit> Maa:   Valko-Venäjä.Naisten painonnosto. Olympialaiset  | Mitalit> Maa:   Valko-Venäjä.Naisten painonnosto. Olympialaiset  | Maa:   Valko-Venäjä> Naisten painonnosto. |
| --- | --- | --- | --- |
|  Pronssia | Lontoo 2012 | 69 kg |  |
Marina Ivanovna Škermankova (ven. Марина Ивановна Шкерманкова, s. 9. huhtikuuta 1990 Hlybokaje, Valko-Venäjä) on valkovenäläinen painonnostaja ja olympiamitalisti. Škermankova on edustanut maataan olympiatasolla yhden kerran Lontoossa 2012 ja saavutti tuolloin myös henkilökohtaisen mitalin ollen naisten painonnoston 69 kilon sarjassa pronssilla.
Marcel Granollers

| Marcel Granollers |
| --- | --- |

Henkilötiedot
Syntynyt: 12. huhtikuuta 1986 (ikä 38)
Kansalaisuus:   Espanja
Tennispelaaja
Pituus:  190 cm
Paino:  77 kg
Kätisyys:  oikea
Ammattilaisena:  2003–
Palkintorahat:  13 901 297 USD
Kaksinpeli
Paras sijoitus:  19. (23.7.2012)
Turnausvoittoja:  4
Voitot/tappiot:  202–250
Grand Slam -turnauksissa
Australian avoimet:  2. kierros (2009, 2010, 2012, 2013, 2015, 2016)
Ranskan avoimet:  4. kierros (2012, 2014, 2016)
Wimbledon:  2. kierros (2009, 2010, 2014, 2015, 2016)
Yhdysvaltain avoimet:  4. kierros (2013)
Nelinpeli
Paras sijoitus:  4. (25.2.2013)
Turnausvoittoja:  9
Voitot/tappiot:  516–319
Aiheesta muualla
marcelgranollers.com
ITF
ATP
Marcel Granollers Pujol (s. 12. huhtikuuta 1986 Barcelona) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 19 heinäkuussa 2012 ja nelinpelissä sijalla neljä helmikuussa 2013. Hän on voittanut neljä ATP-turnausta kaksinpelissä sekä yhdeksän nelinpelissä.
Junioriurallaan Granollers voitti vuonna 2004 Ranskan avointen nelinpelin Pablo Andújarin kanssa.
Ensimmäisen ATP-turnausvoittonsa kaksinpelissä Granollers otti Houstonissa vuonna 2008, voitettuaan finaalissa James Blaken luvuin 6–4, 1–6, 7–5. Toinen turnausvoitto tuli Sveitsin avoimissa heinäkuussa 2011, jossa hän voitti finaalissa Fernando Verdascon. Kolmannen turnausvoittonsa hän otti Valencian turnauksessa marraskuussa 2011, kun hän voitti finaalissa Juan Mónacon. Nelinpelissä hän on voittanut kuusi ATP-turnausta, ja on ollut parhaimmillaan nelinpelin maailmanlistalla viidentenä lokakuussa 2010.
Aiheesta muualla

Kuvia tai muita tiedostoja aiheesta Marcel Granollers Wikimedia Commonsissa
Marcel Granollersin kotisivut
Marcel Granollers profiili ATP:n kotisivuilla
Marine Aircraft Experimental Establishment

Marine Aircraft Experimental Establishment (MAEE) oli brittiläinen sotilasvoimien kehitys- ja tutkimuslaitos. Se perustettiin 1918 ja sen tehtävänä oli suunnitella, kehittää ja valvoa vesilentokoneita, lentoveneitä ja muita ilma-aluksia. Se lopetti yhteistoimintansa Kuninkaallisten ilmavoimien kanssa 1953 ja jatkoi siviilijärjestönä vuoteen 1958.
Arabian Lawrencena tunnettu T. E. Lawrence työskenteli MAEE:ssa 1930-luvulla.
Käännös suomeksi
Marconi

Marconi on italialainen sukunimi:
Dominic Anthony Marconi (s. 1927), yhdysvaltalainen roomalaiskatolinen piispa
Guglielmo Marconi (1874–1937), italialainen fyysikko ja liikemies
Muita merkityksiä

Marconi Company, Guglielmo Marconin perustama yritys
Matra Marconi Space (MMS), ranskalais-englantilainen avaruusteollisuusyhtiö
Premiata Forneria Marconi, italialainen progressiivista rockia soittava yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marconi”, voi hakea sivunnimihaulla, laajalla sivunnimihaulla tai tekstihaulla.
Marcos

Marcos voi tarkoittaa seuraavia henkilöitä:
Marcos (oik. Marcos Roberto Silveira Reis Nascimento, s. 1973), brasilialainen jalkapalloilija
Alberto Marcos Rey (s. 1974), espanjalainen jalkapalloilija
Ángel Marcos (s. 1943), argentiinalainen jalkapalloilija ja valmentaja
Antonio Marcos (s. 1951), mosambikilainen muusikko
Ferdinand Marcos (1917–1989), Filippiinien presidentti ja diktaattori 1965–1986
Ferdinand Marcos Jr., ”Bongbong Marcos” (s. 1957), Filippiinien presidentti 2022–, Ferdinand Marcosin poika
Imelda Marcos (s. 1928), filippiiniläinen poliitikko, Ferdinand Marcosin leski
Miguel Marcos Madera (s. 1985), espanjalainen jalkapalloilija
Nélson Marcos (s. 1983), portugalilainen jalkapalloilija
Óscar de Marcos (s. 1989), espanjalainen jalkapalloilija
Óscar González Marcos (s. 1982), espanjalainen jalkapalloilija
Subcomandante Marcos (s. 1957), meksikolainen kansalaisaktivisti, zapatistiliikkeen puhemies.
Muuta

Marcos Engineering, brittiläinen autovalmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marcos”, voi hakea sivunnimihaulla, laajalla sivunnimihaulla tai tekstihaulla.
Marianne Liljeström

| Marianne Liljeström> Henkilötiedot |
| --- | --- |
Syntynyt: 1952 (ikä 71–72)
Kansalaisuus:   Suomi
Koulutus ja ura
Instituutti:  Turun yliopisto
Tutkimusalue:  sukupuolentutkimus, naistutkimus
Aiheesta muualla
Kotisivu
Marianne Liljeström (s. 1952) on suomalainen sukupuolentutkija ja naistutkimuksen professori emerita. Hän toimi Turun yliopiston naistutkimuksen professorina vuodesta 2005 vuoteen 2020. Aiemmin Liljeström on toiminut yliassistenttina Tampereen yliopistossa.
Liljeström on käsitellyt tutkimustyössään erityisesti Venäjän ja Neuvostoliiton historiaa, naistutkimuksen oppihistoriaa ja feministisiä teorioita sukupuolesta, seksuaalisuudesta ja ruumiillisuudesta. Lisäksi hän on ollut toimittamassa useita alansa oppikirjoja.
Aiheesta muualla

Kotisivu Turun yliopisto Viitattu 11.4.2021.
Sandström, Ann-Sophie: Samtal om livet (Lisää jonoon) YLE Areena Audio. Viitattu 11.4.2021. (ruotsiksi)
LÉ Maev

| LÉ Maev |
| --- | --- |


Aluksen vaiheet
Rakentaja:  H&J Inglis, Glasgow
Kölinlasku:  9. joulukuuta 1940
Laskettu vesille:  28. elokuuta 1941
Palveluskäyttöön:  Royal Navy: 28. joulukuuta 1941 helmikuu 1947
Poistui palveluskäytöstä:  Royal Navy: 1946 Irlanti: 23. maaliskuuta 1972
Tekniset tiedot
Uppouma:  1 025 t (standardi) 1 280 t (kuormattu)
Pituus:  62,48 m
Leveys:  10,11 m
Syväys:  4,14 m
Koneteho:  2 759 ihp
Nopeus:  16 solmua (30 km/h)
Miehistöä:  Royal Navy: 5 upseeria ja 74 miehistönjäsentä Irlanti: 48
Aseistus
Aseistus:  1 x BL 4"/L45 (102 mm) Mk IX -tykki 1 x Vickers 2 naulan ilmatorjuntatykki 2 x Oerlikon 20 mm -ilmatorjuntatykkiä 1 x Hedgehog-sukellusveneentorjuntaheitin 4 x syvyyspomminheitintä 2 x syvyyspommikiskoa
LÉ Maev (viirinumero 02) oli Irlannin laivaston Flower-luokan korvetti, joka alkujaan oli toisen maailmansodan aikana valmistunut Britannian kuninkaallisen laivaston korvetti HMS Oxlip. Se nimettiin Irlannin laivaston palvelukseen otettaessa helmikuussa 1947 Connachtin legendarisen kuningattaren mukaan Medbiksi, jolloin sen ensimmäiseksi päälliköksi nimettiin luutnantti W. Reidy.
Valmistus

Alus tilattiin 12. joulukuuta 1939 Inglisiltä, missä köli laskettiin 9. joulukuuta 1940. Alus laskettiin vesille 28. elokuuta 1941 nimellä HMS Oxlip (viirinumero K123) ja valmistui vielä saman vuoden lopulla 28. joulukuuta.
Palvelus

Vuoden 1953 aikana aluksen masto vaihdettiin verkkorakenteiseen ja vuosikymmenen lopulla aluksen nelituumainen vaihdettiin Mk19-tykkiin. Samassa yhteydessä aluksen kansi pidennettiin ja sen messikannelle valmistettiin lisää majoitustiloja. 1960-luvun lopulla alus siirrettiin kalastuksenvalvontatehtäviin ja sen aseistus riisuttiin nelituumaista lukuun ottamatta.
Alus myytiin romutettavaksi 23. maaliskuuta 1972.
Päälliköt

Frank Bentley Collinson 3. marraskuuta 1941 - toukokuu 1942
Charles William Leadbetter toukokuu 1942 - 10. huhtikuuta 1944
John Kirke Craig 10. huhtikuuta 1944 - 12. kesäkuuta 1945
Frederick John George Rice 12. kesäkuuta - 13. joulukuuta 1945
LÉ Niamh

| LÉ Niamh |
| --- | --- |
 LÉ Niamh

Aluksen vaiheet
Rakentaja:  Appledore Shipbuilders, North Devon
Laskettu vesille:  10. helmikuuta 2001
Palveluskäyttöön:  18. syyskuuta 2001
Tekniset tiedot
Uppouma:  1 500 t
Pituus:  78,84 m
Leveys:  14 m
Syväys:  3,8 m
Koneteho:  2 x Wärtsilä 16V26 -dieselmoottoria, á 5 MW
Nopeus:  23 solmua
Miehistöä:  6 upseeria ja 38 miehistönjäsentä
Aseistus
Aseistus:  1 x 76 mm OTO Melara 2 x Rheinmetall Rh202 2 x 12,7 mm Browning M2 4 x 7,62 mm FN MAG
LÉ Niamh (viirinumero P52) on Irlannin laivaston Róisín-luokan vartiolaiva. Alus on nimetty irlantilaisen mytologian Tír na nÓgin tyttären Niamh Chinn Oirin mukaan.
Valmistus

Alus tilattiin 6. huhtikuuta 2000 Appledore Shipbuildersilta Bidefordista. Se laskettiin vesille 10. helmikuuta 2001 ja luovutettiin tilaajalle puolisen vuotta myöhemmin 19. heinäkuuta. Alus otettiin palvelukseen 18. syyskuuta.
Palvelus

LÉ Niamh teki 2002 vierailun Aasian vesille ensimmäisenä Irlannin laivaston aluksena. Purjehduksen aikana alus vieraili Kiinassa, Japanissa, Koreassa ja Malesiassa sekä teki huoltopysähdykset Intiassa ja Eritreassa olevien irlantilaisten rauhanturvaajien luona.
Alus oli 8. marraskuuta 2008 mukana operaatio Seabightissa, jossa takavarikoitiin 750 miljoonan euron kokaiinierä Irlannin rannikolla olleelta jahdilta Dances with Wavesilta.
Alus vieraili 29. toukokuuta 2009 päällikkönään Kenneth Minehane Helsingin Jätkäsaaren laiturissa ja oli avoinna yleisölle sekä lauantaina että sunnuntaina. Helsingistä se jatkoi Turkuun, missä viipyi tiistaista torstaihin.
Aiheesta muualla

Kuvia tai muita tiedostoja aiheesta LÉ Niamh Wikimedia Commonsissa
Marianne Kantola

Marianne Kirsi-Marja Kantola (s. 11. elokuuta 1988 Raisio[lähde? ]) on suomalainen iskelmälaulaja, joka on tullut tutuksi Tangomarkkinoilta sekä erilaisilta tanssikeikoilta.
Kantolan debyyttialbumi "Kaikkein suurinta on rakkaus" ilmestyi keväällä 2015, ja sen tuotti Pertti Haverinen (Falcon Music). Radioiden musiikkitoimittajat nostivat albumin 2. sijalle Kuukauden levykilpailussa, ja sen kappaleet on noteerattu myös Radio Top 20- ja Tätä Suomi tanssii -listoilla.
Uransa alkuvaiheessa ja viime vuosina Kantola on julkaissut tanssipitoisia singlejä. Kantola on tehnyt opintojensa ja myöhemmin päivätöidensä ohella tanssikeikkoja ja konsertteja yli kymmenen vuoden ajan. 
Lisäksi Kantola on ollut Miss Turku -finaalissa ja naispääosassa fantasiamusikaalissa Funze de Menta, jolla oli yhteensä 28 näytöstä Turun JoJo-teatterissa Manillassa kesällä 2012.
Aiheesta muualla

www.mariannekantola.com
Maros

Maros merkitsee seuraavia:
Maros, joki Romaniassa ja Unkarissa (romaniaksi Mureş)
Maros megye, romanialaisen Mureșin piirikunnan unkarinkielinen nimi
Maros, kaupunki Indonesiassa ja kaupunkia ympäröivä samanniminen hallintoalue
Maros, sukunimenä:
Miklós Maros (s. 1943), unkarilais-ruotsalainen säveltäjä ja kapellimestari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maros”, voi hakea sivunnimihaulla, laajalla sivunnimihaulla tai tekstihaulla.